C 214/4
HR
Službeni list Europske unije
16.6.2023.
utorak, 17. siječnja 2023.
I.
budući da je malim i srednjim poduzećima često vrlo teško zadržati konkurentan položaj u kontekstu globalizacije cjelokupnog maloprodajnog vrijednosnog lanca koji vode velika poduzeća; budući da kolateralne posljedice uključuju standardizaciju komercijalne ponude i urbanog krajolika, pražnjenje gradskih središta, povećanje ekološkog otiska i posljedice za radne uvjete; budući da bi jačanje lokalne trgovine moglo pomoći u rješavanju tih posljedica;
J.
budući da maloprodajni sektor zbog brzog razvoja e-trgovine trenutačno prolazi kroz dramatičnu preobrazbu, dok višekanalna trgovina na malo, u okviru koje se kombinira prodaja na internetu i izvan njega, donosi nove mogućnosti i izazove za taj sektor;
K.
budući da inflacija u europodručju i dalje raste; budući da cijene energije i goriva i dalje rastu brzinom koja znatno premašuje prosječnu inflaciju, da su i dalje vrlo nestabilne i da su jedan od glavnih razloga zatvaranja malih i srednjih poduzeća; budući da su zbog tih čimbenika mala i srednja poduzeća te mikropoduzeća u maloprodajnom sektoru posebno ranjiva;
L.
budući da na male trgovce često utječu velike prodajne platforme koje nude niže cijene jer su svoje troškove proizvodnje premjestile u treće zemlje;
M. budući da je za osiguravanje jednake i pravedne trgovine na malo u cijeloj Europskoj uniji ključno postaviti digitalne mreže visokog kapaciteta u svim regijama EU-a; budući da prema Europskom revizorskom sudu i dalje postoje ozbiljni nedostaci u uvođenju tih mreža u EU-u, što može produbiti digitalni jaz i ugroziti održivost lokalnih trgovina koje se nalaze u rijetko naseljenim područjima u odnosu na one u velikim gradovima; N.
budući da je cilj komunikacije Komisije naslovljene „Europski maloprodajni sektor primjeren 21. stoljeću” jačanje konkurentnosti maloprodajnog sektora;
O.
budući da se inicijativom za oživljavanje maloprodaje koju je predstavila Komisija podupire digitalizacija i modernizacija malih i srednjih maloprodajnih poduzeća; budući da je podupiranje sposobnosti malih trgovaca na malo da se prilagode tim promjenama jedan od najvažnijih koraka za tvorce politika EU-a;
P.
budući da je Komisija pozdravila prijedlog podnositelja predstavke da se uspostavi Europska prijestolnica lokalne trgovine i maloprodaje i da će razmotriti mogućnosti za rješavanje posebnih pitanja koja su u njemu iznesena; budući da će Komisija, s obzirom na to da je prioritet zajamčiti da programi potpore Komisije imaju učinak, posebno razmotriti važnost toga da se učini više od samog podizanja razine osviještenosti i izravno doprinijeti rješavanju izazova s kojima se suočavaju mala i srednja maloprodajna poduzeća te stvaranju pozitivnog učinka na njih;
Q.
budući da bi se prijedlogom mogli poduprijeti aktualni napori gradova u okviru industrijske politike i politike za mala i srednja poduzeća, posebno u okviru izazova za inteligentne gradove, koji okuplja aktivnu zajednicu od 136 gradova u 21 državi kako bi se iskoristile najsuvremenije tehnologije i potaknula zelena i digitalna transformacija i socijalna otpornost;
R.
budući da izgradnja snažne maloprodajne zajednice može biti vrlo korisna onima koji žele modernizirati i poboljšati svoj konkurentski položaj;
S.
budući da ispunjavanje administrativnih formalnosti na mala i srednja poduzeća zbog njihovih ograničenih financijskih i ljudskih resursa utječe više nego na veća poduzeća;
T.
budući da zadaća reguliranja maloprodajnog sektora pripada prvenstveno državama članicama; budući da bi se svaka procjena prepreka s kojima se suočava maloprodajni sektor trebala temeljiti, među ostalim, na iskustvima i percepcijama poduzeća, radnika i potrošača; budući da bi države članice trebale osigurati da postojeći propisi ne utječu nerazmjerno na mala i srednja poduzeća i mikropoduzeća i da ne ometaju njihove aktivnosti;
U.
budući da je maloprodaja sektor koji daje velik fiskalni doprinos javnoj potrošnji za javne usluge za sve građane;
V.
budući da se ovim prijedlogom želi promicati lokalnu maloprodaju i doprinijeti kolektivnoj osviještenosti o njezinoj gospodarskoj i društvenoj važnosti;